पाएं अपने शहर की ताज़ा ख़बरें और फ्री ई-पेपरडाउनलोड करें
टोडारायसिंह. शहर की मोडकिया कॉलोनी में बीती रात अज्ञात बदमाशों ने मकान की छत पर सो रही एक महिला के दोनों कान से सोने के दो झूमके तोड कर ले गए। पुलिस ने मौका मुआयना कर अज्ञात के खिलाफ मामला दर्ज कर जांच कार्यवाही शुरू की है। शहर टोडारायसिंह की मोडकिया कॉलोनी वार्ड नंबर 4 में रविवार की रात मथरा देवी (50) पत्नी बद्रीलाल माली अपने मकान की छत पर सो रही थी। तभी अल सुबह 3 बजे अज्ञात बदमाश मकान के पीछे से चढ कर छत पर आगए।
वहां सो रही महिला मथरा देवी माली पर जान लेवा हमला कर कान में पहने आधा तोला सोने के दो झूमकों को खिंच कर तोड लिए और अंधेरे का फायदा उठा कर भाग छूटे। महिला के चिल्लाने पर लोगों ने पीछा किया लेकिन वे अंधेरे का फायदा उठा नदारत हो गए।
घटना से महिला के दोनों कान से खून बह निकला। तभी परिवार जनों ने घायल महिला को राजकीय सामुदायिक चिकित्सालय टोडारायसिंह पर उपचार हेतु लेकर गए। जहां पर चिकित्सकों ने उपचार के बाद छुट्टी दे दी। महिला के एक कान में चार टांके आए है।
सुबह पुलिस के एएसआई करण सिंह ने घटना स्थल पर पहुंच कर मौका मुआयना किया और बदमाशों की तलाश शुरू की। उधर इस घटना से नागरिकों ने रोष जताया है। उक्त मामले की पीडित महिला मथरा देवी व उसके पुत्र रामकिश माली ने पुलिस थाने में मामला दर्ज करवाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn